આ પોલિસી એક વ્યક્તિ કર્મચારી (પરિવારના પાંચ સભ્યો સુધી)ને રૂ. છ લાખ સુધીનું મેડિકલ ઇન્શ્યોરન્સ કવર પૂરું પાડવા માટેની હતી. તેમાં રૂ. ૧૦ કરોડનું કોર્પોરેટ બફરની જોગવાઇ હતી. એ માટે કર્મચારીએ વાર્ષિક રૂ. ૫,૧૭૬નું પ્રીમિયમ ચુકવવાનું હતું. પેન્શનરોને તેમાં વાર્ષિક રૂ. ૧૮,૬૨૮ ચુકવવાનું થતું હતું. પરંતુ આરજીઆઇસીને કોન્ટ્રાક્ટ આપી દેવાતાં જ રાજ્યમાં વિવિધ વર્ગોમાં શંકાઓ ઊભી થવા લાગી હતી. ક્યાં માપદંડ હેઠળ કંપનીની પસંદગી કરાઇ તે કોઇને ખબર નહતી.